berøringselektrisitet
Store norske leksikon,Realfag,Fysikk,Elektromagnetisme
Berøringselektrisitet beskriver et elektrisk potensial som oppstår i kontaktflaten mellom forskjellige materialer når de bringes i direkte berøring med hverandre. Berøringselektrisitet har betydning for fenomener omtalt som statisk elektrisitet og beskrives i fagfeltet elektrostatikk.
Fysisk årsak Kontaktpotensialet skyldes at materialene har forskjellig evne til å binde elektroner. Dette er mer detaljert omtalt i artikkelen om elektronemisjon. Anvendelser Effekten opptrer både for ledere, halvledere og isolatorer. Det gjør seg sterkest gjeldende for isolerende materialer, for eksempel kunstfiber- og plastmaterialer, men har også betydning i sammenheng med halvledere som omtalt i artiklene om kontaktpotensial og statisk elektrisitet. Les mer i Store norske leksikon kontaktpotensial statisk elektrisitet elektrostatikk elektronemisjon